《渊关再别屠使君次来韵 其二》
明代·徐熥

万里沅陵楚水隈，一麾今出越王台。当筵客尽留诗别，卧辙人多掩泪回。

津汎神龙悲剑去，峰过回雁望书裁。九疑渐近三山远，何处登临屐再陪。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。